tomron87/hebrew-wikipedia-sentences-corpus huggingface dataset:
גרג מבחין באחיו העצוב, ועל מנת לשמח אותו הוא פונה לאמם ומשכנע אותה להרשות לרודריק להופיע יחד עם להקתו.
בתמורה לכך, עולה גרג להופיע במופע הקסמים עם ראולי.
חלק מהקסמים של ראולי לא מצליחים, אך הם מצליחים להעביר את המופע בשלום.
בתחילת המופע של הלהקה "חיתול תאון", להקתו של רודריק, הקהל לא מתלהב, אך כשסוזן עולה לבמה ורוקדת, כולם מתחילים לרקוד.
בסוף ההופעה, רודריק וגרג יוצרים קשר עין, רודריק מהנהן לגרג בתודה והשניים משלימים.
רודריק מסיע את גרג לבית הספר, הם קוראים אחד לשני בשמות, ומחייכים אחד לשני, חוזרים להיות החברים הכי טובים וקרובים כמו מקודם.
לבסוף, גרג מבין עד כמה הוא בר מזל שיש לו אח גדול.
שם הדמות שחקן תיאור הדמות גרג הפלי זקרי גורדון גיבור הסרט, כותב היומן.
לאורך הסרט מתחילים הוא ואחיו הגדול, רודריק, להתקרב זה לזה ולהבין עד כמה הם אוהבים וזקוקים אחד לשני רודריק הפלי דבון בוסטיק אחיו הגדול של גרג.
בשנת 2012 יצא סרט המשך ל"רודריק שולט" (יומנו של חנון 3 : קיץ קטלני) שמבוסס על הספרים "יומנו של חנון - הקש האחרון ועל "יומנו של חנון - קיץ קטלני"
יומנו של חנון – עשה זאת בעצמך שוב הוא ספר נספח לסדרת הספרים "יומנו של חנון".
הספר, שחובר על ידי ג'ף קיני, הוא המשך לספר יומנו של חנון - עשה זאת בעצמך.
הספר יצא לאור בעברית ב-7 במרץ 2013.
החלק הראשון כולל פעילויות, משחקים, חידונים (לענות לשאלות שמוצגות על ידי דמויות הסדרה), קומיקס (להשלים ולצייר קומיקס) וציורים (לצייר אנשים); החלק השני נקרא "מה הסיפור שלך?" ובו ניתן לנהל יומן.
ניתן גם לצייר כריכה לספר ולכתוב בסופו תודות ו"על הסופר" (כמו בכל סוף ספר של "יומנו של חנון").
הספר כולל יותר מ-16 עמודי קומיקס (שלא כמו הספר הראשון).
רוב הספר זהה לספר הראשון, ומכיל עוד פעילויות שלא היו בספר הקודם.
יומנו של חנון (מאנגלית: Diary of a Wimpy Kid) היא סדרת סרטים המבוססת על סדרת הספרים "יומנו של חנון" שכתב הסופר והמאייר האמריקאי ג'ף קיני.
הסרטים מופצים על ידי חברת פוקס המאה ה-20 ועד כה יצאו לאקרנים ארבעה סרטים.
הסרטים זכו להצלחה רבה, אולם לא כמו הספרים.
לאחר שיצאו ארבעה סרטי לייב אקשן בין השנים 2010-2017, החלו לצאת סרטים בהנפשה ממוחשבת ישירות בשירות הסטרימינג דיסני+.
הראשון, "יומנו של חנון", יצא בשנת 2021. השני, "יומנו של חנון 2: רודריק שולט", יצא בשנת 2022. השלישי, "יומנו של חנון בכריסמס: מכת קור" יצא בשנת 2023. בשנת 2025 צפוי לצאת סרט רביעי שמבוסס על הספר "יומנו של חנון - הקש האחרון".
הסרט הראשון המבוסס על הסדרה הופק על ידי חברת פוקס המאה ה-20 ויצא לאקרנים ב-17 במרץ 2010. הסרט בוים על ידי תור פרוידנטל וכיכבו בו זקרי גורדון, רוברט קפרון, דבון בוסטיק, רייצ'ל האריס, סטיב זאן, קראן בראר וג'ניפר קלמנט.
תקציב הסרט היה 15 מיליון דולר והוא גרף 75 מיליון דולר.
יצירת הסרט מתוארת בספר "יומנו של סרט"
יומנו של חנון - רודריק שולט (2011)
הסרט הבא בסדרת הסרטים יצא לאקרנים ב-25 במרץ 2011 והוא מבוסס על הספר השני בסדרה, "רודריק שולט".
את הבמאי הקודם תור פרוידנטל החליף דייוויד באוורס.
הסרט צולם גם הוא בוונקובר והופק על ידי פוקס המאה ה-20. בניגוד לסרט הקודם, נכללו בסרט גם סצנות שלא הופיעו בספר השני וכן הופיעו סצנות המבוססות על הספר השלישי.
תקציב הסרט היה 21 מיליון דולר והוא גרף 123 מיליון דולר.
הסרט שלישי בסדרה התבסס על הספרים "הקש האחרון" ו"קיץ קטלני", וכמו קודמיו, הוא יצא בחברת ההפצה פוקס המאה ה-20. גם סרט זה בוים על ידי דייוויד באוורס.
הסרט יצא לאקרנים ב-3 באוגוסט 2012. תקציב הסרט היה 22 מיליון דולר והסרט גרף 77 מיליון דולר.
זהו הסרט האחרון בסדרה בו הופיע צוות השחקנים המקורי.
יומנו של חנון - חופשה על גלגלים (2017)
הצילומים לסרט החלו בסוף 2016.
גרג הפלי (זקרי גורדון/ג'ייסון דרוקר): ילד "חנון" שכותב יומן.
חברו הטוב ביותר של ראולי.
ראולי ג'פרסון (רוברט קפרון/אוון אוסטלזוס): חברו הטוב ביותר של גרג, ילד ילדותי במיוחד ומעריץ גדול של "ג'ושי".
סוזן הפלי (רייצ'ל האריס/אלישה סילברסטון): אימו של גרג.
פרנק הפלי (סטיב זאן/טום אוורסט סקוט): אביו של גרג.
רודריק הפלי (דבון בוסטיק/צ'רלי רייט): אחיו של גרג, נוהג להציק לו ולנגן מוזיקת מטאל.
הוא חבר בלהקה ששמה "חיתול תאון".
יומנו של חנון 3: קיץ קטלני הוא הסרט השלישי בסדרת הסרטים "יומנו של חנון", המבוססת על סדרת הספרים באותו השם.
הסרט מתבסס על הספרים השלישי והרביעי בסדרה.
צילומי הסרט החלו ב-8 באוגוסט 2011 בוונקובר שבקנדה והסרט יצא ב-3 באוגוסט 2012.
בתחילת הסרט, מגיעים משפחת הפלי לבריכה העירונית, ולא נראה שגרג נהנה שם במיוחד עקב עומס האנשים.
גרג מתכנן לבלות את חופשת הקיץ הקרבה בשינה ובמשחקי וידאו, אך אביו, פרנק, מקשה עליו לעשות זאת ומנסה לגרום לו לזוז במגוון דרכים משעממות.
גם אמו, סוזן, משעממת את גרג כשהיא פותחת מועדון קריאה ומתעקשת שהוא ידון עמה על ספרים של בנות.
גרג מרגיש שהחופשה שלו נהרסה, עד אשר ראולי מזמין אותו לבוא איתו כאורח לקנטרי קלאב.
שם, גרג וראולי נהנים מאוד מהשקט, מהבריכות ומהאוכל, אך יותר מכל מנוכחותה של הולי הילז, עליה גרג דלוק, ושמלמדת שם ילדים קטנים לשחק טניס.
גרג, שהתבאס בסוף השנה שלא השיג את המספר שלה, שמח מאוד לראותה והשניים מבלים יחדיו.
כדי להתחמק מן הפעילויות המשמימות של הוריו, גרג משקר להם שהוא השיג עבודה בקנטרי, וזאת על מנת ללכת לשם כל יום בתור אורחו של ראולי ולבלות עם הולי.
עם זאת, רודריק, אחיו הגדול, מגלה את סודו ומבקש להצטרף גם הוא לקנטרי על מנת לנסות להתחבר עם אחותה הגדולה של הולי, הת'ר.
גרג מסכים ומצליח להבריח גם אותו פנימה.
כדי להעסיק את בניו במהלך חופשת הקיץ וללמד אותם אחריות, מחליט אביהם לקנות להם כלב, אך בסופו של דבר מטפל בו בעיקר בעצמו.
ראולי גם מזמין את גרג לבלות עמו ועם משפחתו בלונה-פארק, אך החוויה נהרסת כאשר גרג, שמתקשה לסבול את מנהגיה של המשפחה המוזרה, שולח לאמו הודעה במייל, לפיה הוריו של ראולי משגעים אותו, וגם מתקשר בטעות למשטרה.
המשטרה, שבטוחה שהוריו של ראולי מתעללים בילד, פורצת לבית הנופש שבו שהו ראולי, משפחתו וגרג, ולאחר התקרית המביכה גרג נשלח חזרה לביתו והוריו של ראולי לא מרשים לו להסתובב עמו עוד.
למחרת, בקנטרי-קלאב, גרג מנסה לקפוץ ממקפצה גבוהה ולהרשים בכך את הולי, אך מסתבך ובעת הקפיצה מאבד את בגד הים שלו - מה שמותיר אותו ערום לגמרי.
עד שהוא מצליח להשיג את מכנסיו בחזרה הקנטרי נסגר, וגרג נזכר ששכח להבריח פנימה את רודריק, שמחכה לו בשער האחורי ושנאלץ להסתתר בתוך פח גדול כדי שלא יגלו אותו.
כשהוא מגיע לשער האחורי בריצה הוא רואה שמשאית זבל מפנה את הפח.
בחושבו שרודריק עדיין בתוך הפח, גרג נבהל עד עמקי נשמתו וצועק את שמו של אחיו, אך במזל רודריק כבר יצא מהפח ושואל את גרג מדוע לא הכניס אותו.
כשהוא שטוף הקלה, גרג מתנפל על רודריק בחיבוק, דבר שמפתיע את רודריק מאוד.
ביום למחרת, גרג וראולי משלימים וגרג אף מצליח לסדר לרודריק וללהקתו הופעה במסיבת יום ההולדת ה -16 של הת'ר הילס, דבר שגורם הפעם לרודריק לחבק את גרג בתורו.
אביו של גרג מגלה שבנו מעולם לא עבד בקנטרי-קלאב ולמעשה עבד עליו.
רודריק פורץ לחדרו של גרג כשהוא מודאג מאוד, ומספר לו שאביהם מתכוון לרשום את גרג לפנימייה צבאית בתור עונש.
כפתרון, מציע רודריק לגרג לנסות לרכך אותו כאשר ייצאו יחד למחנאות עם עוד קבוצה שלמה של ילדים ומדריכים.
כשהם מגיעים לשם, גרג מגלה שיש עוד קבוצה שמתחרה בהם ולועגת לאבא שלו, בתוך כמה דקות הוא אסף את הילדים שהיו איתו בקבוצה לארגן מתיחה.
הם שמים תכננו לשים בשק שינה של המדריך של הקבוצה היריבה נמלים ולשים מול האוהל שלהם רשת אם דבק שהוא יתקע בהם.
שגרג מתגנב לאוהל כדי לשים את הנמלים בשק שינה שלו הוא מגלה שמקום אוהל אם שק שינה יש לו בית שלם בתוך האוהל אם מכונה ליצירת וופל בלגי וטלוויזיה, וגם יש מיטה ענקית.
אחרי שאבא של גרג מגלה אל המתיחה הוא נכנס לאוהל ומגלה את ה"קמפינג" שלו וחושף את האוהל אחרי התקרית הזו הוא סולח לגרג.
במחנה, גרג אכן משלים עם אביו ולומד שלא לשקר להוריו שוב.
בסוף הסרט רואים את המסיבה של הת'ר הילס.
רודריק, שמנסה להרשים אותה, מחליט לשיר במקום לתופף כמו תמיד, אך הוא מזייף ולמעשה הורס לה את המסיבה.
במהלך המסיבה גרג והולי גם הופכים רשמית לזוג, ושאר הקיץ מתנהל בנעימים כשגרג מבלה בכיף עם משפחתו וחבריו.
זקרי גורדון - גרג הפלי, הדמות הראשית שכותב יומן
דבון בוסטיק - רודריק הפלי, אחיו הגדול של גרג
רוברט קפרון - ראולי ג'פרסון, חברו של גרג
רייצ'ל האריס - סוזן הפלי, אמו של גרג
סטיב זאן - פרנק הפלי, אביו של גרג,
קונור ואיוון פילדינג - מני הפלי, אחיו הקטן של גרג
פייטון ליסט - הולי הילס
קראן בראר - שיראג גופטה
מליסה רוקסבורג - הת'ר הילס
ליין מאקניל - פטי פארל
ג'ף קיני (הופעת קמע) - יוצר הסדרה המשחק את אביהם של הת'ר והולי הילס
יומנו של חנון - מכת קור הוא הספר השישי בסדרת "יומנו של חנון", שנכתבה ואוירה על ידי הסופר והמאייר האמריקאי, ג'ף קיני.
הספר מספר על החודשים נובמבר-דצמבר וחג המולד של גיבור הסדרה, גרג הפלי.
סרט שמבוסס על הספר בשם "יומנו של חנון בכריסמס: מכת קור" הופץ בשירות הסטרימינג דיסני+ ב-8 בדצמבר 2023.
הספר מסופר בסדר כרונולוגי, מתחיל כחודש לפני חג המולד ומסתיים בסופו.
תקופה זאת שגרג מתאר היא תקופה קשה מאוד עבורו.
גרג ומשפחתו נתקעים בביתם עקב סופת שלגים, פרנק, אביו של גרג, נתקע בדרכים ונשאר בבית מלון ליד משרדו.
בזמן הסופה רודריק חולה, החדר שלו מוצף, והוא עובר לישון בחדרו של גרג.
השניים מנסים להתחמם יחד ותוך כדי כך מתקרבים אחד לשני מאוד.
לבסוף מצליחים לפנות את השלג, ופרנק חוזר למשפחתו כשהוא מביא עמו אספקת מזון לרווחת כולם.
גרגורי (גרג) הפלי - נער מתבגר.
הוא ומשפחתו נתקעים בביתם עקב סופות השלגים הכבדות, ללא חשמל ובלי אספקה של אוכל.
רודריק הפלי - אחיו הגדול של גרג.
חבר בלהקת "חיתול טעון" (שכן נקראת בפי הלהקה "חיתול תאון").
בעקבות החורף הקשה וסופות השלגים הקרות הוא חלה, ולאחר הצפה במרתף הוא וגרג ישנים יחד בחדרו של גרג, לומדים הכול אחד על השני וניכר עד כמה הם חשים קרובים מבחינה רגשית.
שובר את משקפיה של סוזן.
גורם להפסקת חשמל וגונב כמעט את מלאי המזון.
במהלך הספר מני שובר את משקפיה.
פרנק הפלי - אביהם של גרג, רודריק ומני.
במשך הסופה נאלץ להתגורר בבית מלון.
יומנו של חנון - הצלע השלישית הוא הספר השביעי בסדרת "יומנו של חנון" שנכתבה ואוירה על ידי הסופר והמאייר האמריקאי, ג'ף קיני.
נאמר על הספר שהוא פונה לקהל "מבוגר" יותר.
לאחר יציאת הספר נכתבו עליו ביקורות טובות ומגזין Time שיבח אותו.
דודו של גרג, גרי, מגיע להתגורר עמם לזמן מה עקב בעיות כספיות ומפריע לגרג מאוד (לא נותן לגרג לישון, מדבר עמו כל הלילה או מעיר אותו כשהוא משחק במשחקי מחשב).
בבית הספר, תוך כדי ניסיונותיו לשרוד ככל יכולתו מנסה גרג להשיג השפעה דרך ראולי, חברו ה"שפוט" .
באותו הזמן, ההנהלה מחליטה לקיים מסיבת אהבה וגרג המנסה לא להישאר לבד ולהיראות מגניב מחפש בת זוג לנשף באמצעות מספר ניסיונות כושלים.
בסופו של דבר, לאחר דחיות חוזרות ונשנות גרג מחליט להשתמש בראולי ולהזמין מישהי שהייתה בודדה כשלישייה, אך בסוף היא מתיידדת עם ראולי ויוצאת איתו וגרג נשאר לבדו.
גרגורי (גרג) הפלי – נער מתבגר.
בעבר סובל מאחיו הגדול רודריק, ובהווה מנסה לנחמו.
רודריק הפלי – אחיו הגדול של גרג.
ניכר כי הוא עצוב ומוטרד מדברים רבים (גלויים או לא גלויים) לאורך הספר ומדאיג בכך מאוד את אחיו גרג.
ראולי ג'פרסון – חברו הטוב ביותר של גרג.
בסוף הספר הוא ואביגיל הופכים לזוג.
דוד גרי – הדוד של משפחת הפלי, אחיו של פרנק, נותן לגרג טיפים להרשמת בנות כיתתו.
סוזן הפלי – האם במשפחת הפלי ואשתו של פרנק.
פרנק הפלי – אביהם של גרג, רודריק ומני.
אביגיל – בת כיתתו של גרג, שמתלווה אליו ואל ראולי למסיבת יום האהבה.
בסוף הספר היא וראולי הופכים לזוג, בניגוד לתוכניתו של גרג, שהוא ייצא עם אביגיל וראולי יישאר לבד.
בסופו של דבר קרה ההפך וגרג נשאר לבד, כצלע שלישית.
רובי ברד ילדה שנשכה מורה
יומנו של חנון - משחקי מזל הוא הספר השמיני בסדרת יומנו של חנון, שנכתבה ואוירה על ידי הסופר והמאייר האמריקאי, ג'ף קיני.
ספר זה הוא חלק ב' של הספר השביעי בסדרה, יומנו של חנון: הצלע השלישית.
גם כאן מתלבט גרג באותה שאלה כמו בספר הקודם: מה יותר חשוב, חברים או משפחה?
בעוד שבספר השביעי השאלה מוצגת, בספר זה מובאת תשובתו של גרג לשאלה: חברים.
שלא כמו בספר הקודם, שבו גרג סבל ממזל רע, בספר הזה יש לגרג מזל חמקמק.
הספר מתרחש באביב (החל ב-1 במרץ ועד 30 באפריל, כאשר מדלגים על הראשון באפריל).
גרג פותח באמירה שאמא שלו תמיד אומרת: חברים באים והולכים אבל משפחה זה לתמיד.
אחר כך הוא מונה את כל הקשיים במשפחה, ומתברר שיש עשרה קשיים.
אחר כך גרג מזכיר לנו את מה שקרה בסוף הספר השביעי, בו ראולי עוזב את גרג לטובת אביגיל, ומספר לנו על הקשיים שלו בלי ראולי, ובכך נגמרת הפתיחה.
שאיפותיו של גרג והכדור תשובות
גרג מספר על שאיפותיו: להיות שוב חבר של ראולי, להיות מקובל חברתית, למצוא את הטבעת של מימו הפלי שהלכה לאיבוד, להיות חבר של פרגלי.
לאחר שגרג משיג את הכדור תשובות, דברים מסתדרים בחייו: הוא חוזר להיות חבר של ראולי, מוצא את הטבעת שאבדה, אך עדין אינו מקובל חברתית.
גרג מסכם את הספר הקודם ואת זה באמירה:
" אני יודע שאמא תמיד אומרת שחברים באים והולכים ואולי זה גם נכון.
אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר.
אני בטוח שבהמשך ראולי ואני שוב נריב בגלל משהו, אבל נכון לעכשיו אנחנו בסדר גמור או לפחות עד שהספר מחזור יפורסם.
אבל נראה שעם זה כבר נתמודד"
זו היא גם התשובה לשאלה שנשאלת: מה יותר חשוב, חברים או משפחה?
גרגורי (גרג) הפלי - נער מתבגר, גיבור הספר.
סוזן הפלי - האם במשפחת הפלי ואשתו של פרנק.
פרנק הפלי - אביהם של גרג, רודריק ומני, ובעלה של סוזן.
ראולי ג'פרסון - חברו הטוב ביותר לשעבר של גרג, חבר של אביגיל.
אביגיל - חברתו של ראולי, בסוף הספר היא נפרדת ממנו.
פרגלי - ילד עם בעיות היגיינה.
מגדת העתידות - מגדת העתידות של אודרה.
אודרה הפלי - דודה של גרג שלא עושה שום דבר בלי לשאול את מגדת העתידות.
ורוניקה הפלי - עוד דודה של גרג, שאין סיכוי לראות שלא בשיחת וידאו בטלפון הסלולרי.
מלווין הפלי - בן של גרטשן, קצת מופרע.
מלקולם הפלי - בן של גרטשן, מופרע מאוד, אפילו יותר ממלווין.
גרטשן הפלי - דודה של גרג, אימו של מלווין ומלקולם, מחזיקה גן חיות בבית.
הארנבת הפלי - הארנבת של גרטשן.
קייקי הפלי - דודה של גרג, שונאת ילדים (וגם את מגדת העתידות).
מימו הפלי - סבתא רבתא של גרג, מתה חודשיים לפני תחילת הספר.
מושר ההשכל של הספר הוא: חברים יותר חשובים ממשפחה.
"אני יודע שאמא תמיד אומרת שחברים באים והולכים ואולי זה גם נכון.
אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר."
מקורו של השם משחקי מזל הוא בכינויי של גרג לקמע: משהו שגורם למזל לשחק לי.
יומנו של חנון - חופשה על גלגלים הוא הספר התשיעי בסדרת יומנו של חנון שנכתבה ואוירה על ידי הסופר והמאייר האמריקאי, ג'ף קיני.
באוקטובר 2016 החלו צילומים לסרט המתבסס על הספר, בשם "יומנו של חנון 4: חופשה על גלגלים", אשר יצא לאקרנים ב-19 במאי 2017.
משפחת הפלי נוסעת לטיול ברכב ברחבי ארצות הברית.
הספר מתאר את חוויות המשפחה במהלך הטיול מנקודת ראותו של גרג.
במהלך הטיול משפחת הפלי מסתבכת וקורים לה דברים, כמו בריחה ממשפחה שרודפת אחריהם, שחפים שנתקעים בתוך הרכב, זכיה בחזיר כחיית מחמד, ועוד.
החזיר של מני - החזיר שמשפחת הפלי מאמצת מתוך שיגעון.
אחר כך המשפחה מתחרטת ומוסרת את החזיר לפינת ליטוף, רק כדי להתחרט שוב ולקחת אותו חזרה.
מר גורילה- שמו לא ידוע, אז גרג מכנה אותו גורילה, בגלל שהוא דומה לגורילה במראה החיצוני.
גרג עצבן את בנו ומאז גרג מפחד ממנו.
נתקלים זה בזה כמה פעמים במהלך הספר.
ראולי ג'פרסון - חברו של גרג.
השחף - שחף שגרג האכיל אותו ואז שחפים רבים נכנסו לרכב המשפחה ויצרו בלגן גדול.
יומנו של חנון - קולות מהעבר הוא הספר העשירי בסדרת יומנו של חנון שנכתבה ואוירה על ידי הסופר והמאייר האמריקאי ג'ף קיני.
בתחילת שנת הלימודים, לגרג הפלי נמאס לשמוע את המבוגרים מספרים כמה טוב היה פעם.
בסוף חודש ספטמבר אמא של גרג מארגנת לכל העיר סוף שבוע "כמו פעם", בלי מכשירים אלקטרוניים.
בחודש אוקטובר, לאחר שקלקל את המכונית המשפחתית וגרם לסתימה בביוב, גרג נוסע למקום הכי רחוק שרק אפשר — מחנה עבודה של בית הספר.
כשהוא מגיע הוא שומע שמועות על סיילס רוט, "מחורפן" שמסתובב בלילה, וכולם מתחרפנים.
במהלך הספר קורים דברים לא נעימים לחבריו למחנה של גרג: לראולי נתקע השן של גארת, רוברט ג'פרסון מורעל, ג'וליאן אוכל דאודורנט, חוטפים בגדים של בנות הצופים, (שמתגלים של גברת גרציאנו) ועוד.
במהלך הספר החליף את רוברט פרנק, אבא של גרג, שהיה גם במחנה הזה בילדותו.
גרג נכנס ל"בקתה של סיילס רוט" ומגלה שסיילס רוט לא קיים, אלא שזה הבקתה של פרנק.
גרג מסתיר את זה בסוד ומותח את חבריו.
בסוף בגלל הגשם, פרנק מגלה לשאר חברי המחנה על הבקתה, וכולם ישנים בנעימים.
סבא של גרג - אביו של פרנק גר במגדלי מרגוע ומכין מרק גרגירי נחלים שאותו גרגורי שונא.
החזיר של מני - חיית המחמד של מני כותב לגרג מכתב למחנה .
פְרוּ - תלמיד מחונן מכיתה ג' שעוזר לגרג בשיעורי הבית.
רוברט ג'פרסון - אבא של ראולי והמדריך של גרג.
גברת גרציאנו - המורה למוזיקה של גרג.
מר הילי - המדריך של גרג.
בילי רוטנר - חבר בלהקת חיתול תאון של רודריק הפלי.
סיילס רוט - בחור שמלפני כמה שנים הייתה לו חלקת אדמה משלו והוא עבר לגור ביער וצמחו לו ציפורניים ארוכות.
ג'ורדן שולף - ילד מהקבוצה של גרג.
גארת' גרימז - ילד מהקבוצה של גרג.
אמיליו מנדוזה - ילד מהקבוצה של גרג.
גרג בטעות שבר את משקפיו כשניסה להדליק מנורה וכשנתן כיף למישהו, הם נשברו.
הספר ראה אור באנגלית ב-3 בנובמבר 2015. התרגום לעברית ראה אור בהוצאת כנרת בתירוגמו של ארז אשרוב ב-27 במאי 2016.
יומנו של חנון - הכול או לא כלום הוא הספר ה-11 בסדרת הספרים יומנו של חנון שנוצרה על ידי ג'ף קיני.
הספר נחשף במהלך 2016. הספר באנגלית ובעברית פורסמו ב-1 בנובמבר 2016.
ב-9 בנובמבר 2016 התקיים מפגש מעריצים בישראל לרגל יציאת הספר, בהשתתפותו של מחבר ומאייר הספר, ג'ף קיני.
הוא רוצה להגיע למסיבת ליל כל הקדושים של בת כיתתו, אבל נודע לו שרק המקהלה שבה היא נמצאת במסיבה.
גרג עושה הכול בשביל להיכנס למסיבה.
הדבר היחידי שהוא טוב בו הוא לשחק במשחקי וידאו, אבל הוריו לא רוצים להרחיב את אופקיו.
כאשר גרג מוצא מצלמת וידאו מקצועית ועתיקה במרתף שלו, הוא חושב שבטח הוא גילה בדיוק את הדבר כדי להוכיח שיש לו כישרון.
בעזרתו של החבר הטוב ביותר שלו, ראולי, גרג מתכנן תוכנית לעשות סרט אימה ולהיות עשיר ומפורסם בהוליווד.
אז כל ההפקה בשביל הרושם חיבת לשנות את שמה.
כשהפקת סרט האימה נתקלת בקשיים, גרג חייב לעצור אותה לפני שהקשיים האלה יגדילו את הצרות שלו.
גרגורי (גרג) הפלי - נער מתבגר, אשר הוא גיבור הספר.
פרנק הפלי - אביו של גרגורי, מני ורודריק
סוזן הפלי - אימו של גרגורי, מני ורודריק
ראולי ג'פרסון - החבר הכי טוב של גרג
החזיר של מני - חזיר חכם.
מר רוי - סגן המנהל.
יומנה של אנה פרנק הוא סרט אמריקאי המבוסס על סיפור חייה של אנה פרנק.
מילי פרקינס מגלמת בסרט את אנה פרנק, וג'וזף שילדקראוט בתפקיד אוטו פרנק.
הסרט מתבסס על מחזה בשם זהה שהופיע בשנת 1955. הסרט זכה בשלושה פרסי אוסקר בשנת 1960, כולל פרס אוסקר לשחקנית המשנה הטובה ביותר בו זכתה שלי וינטרס שגילמה את פטרונלה ואן-דאן.
ב-1945, משאית של ניצולי שואה עוצרת באמסטרדם, ואוטו פרנק (ג'וזף שילדקראוט) יורד ממנה ונכנס אל "האגף הנסתר" בו הוא ומשפחתו הסתתרו מאימת הנאצים עד שנתפסו.
הוא מגלה כי אשתו אדית (גוסטי הובר) ובנותיו מרגוט (דיאן בייקר) ואנה (מילי פרקינס) נהרגו.
מיפ חיס מוצאת עבורו את היומן שאנה כתבה במהלך השהות במסתור.
הוא מוצא נחמה במילותיה של בתו.
הסרט חוזר כעת ליולי 1942, ומתאר דרך יומנה של אנה את הכיבוש הגרמני של הולנד בימי מלחמת העולם השנייה ואת ההגבלות שמוטלות על היהודים.
משפחת פרנק יורדת למחבוא יחד עם משפחת ואן-דאן ובהמשך עם יהודי נוסף בשם אלברט דוסל.
שנתיים קשות עוברות על דיירי המסתור כאשר הם נאלצים להתמודד עם מחסור במזון, ידיעות קשות על המתרחש בחוץ, חשש מהתגלות ומריבות בינם לבין עצמם.
אנה מנהלת קשר רומנטי עם פטר ואן-דאן.
מריבה גדולה שפורצת בין הדיירים נגמרת כאשר ברדיו מודיעים על תחילת הפלישה לנורמנדי.
דיירי המחבוא מתעודדים, ואנה חולמת לחזור הביתה בסתיו.
הסרט חוזר כעת ל-1945, ואוטו מספר למיפ שמכל משפחתו רק הוא שרד.
הוא פותח את יומנה של אנה שם הוא מגלה את המילים "על־אף הכל עודני מאמינה, כי יצר האדם טוב בלבו פנימה".
יומנו של חנון- יציאת חירום הוא הספר ה-12 בסדרת הספרים "יומנו של חנון" שנוצרה על ידי ג'ף קיני.
הספר נחשף במהלך אירוע בשידור חי ב-YouTube במסגרת יום השנה העשירי ליציאת הספר הראשון בסדרה, ויצא לאור ב-7 בנובמבר 2017 באנגלית ובעברית.
הוריו של גרג הפלי מחליטים לוותר על חג המולד ולטוס ל"איסלה דה קורלס" (אי האלמוגים) לאחר שמודעה שראו הזכירה להם את אתר הנופש, בו הם בילו את ירח הדבש שלהם.
גרג העדיף להישאר בבית בזמן החג ולא רצה לצאת לנופש.
בערב חג המולד בני המשפחה נוסעים לשדה התעופה, הם מתעכבים לאחר סדרת תקלות, אך מגיעים לבסוף לשדה התעופה.
מכיוון שלא הספיקו לפרוק את המזוודות באזור הורדת הנוסעים, פרנק (אביו של גרג) וגרג צריכים לחזור מאוחר יותר עם המזוודות.
גרג דורך בתוך שלולית שלג והם מפספסים את האוטובוס לטרמינל, לכן הם נאלצים ללכת אליו ברגל.
בשדה התעופה, הם מבינים שהמזוודות שלהם כבדות מדי, ולכן הם מכניסים כמה בגדים לתוך מטען היד שלהם.
הם נכנסים לתור לבידוק הביטחוני, אך אחד הילדים בתור פותח כמה רצועות מפרידות וכל הטורים מתערבבים, ולבסוף משפחתו של גרג מוצאים את עצמם בסוף התור.
לאחר הבידוק הביטחוני, הם נלחצים מכך שעלולים שלא להספיק את הטיסה, ומשתמשים ברכב עבור בעלי מוגבליות כדי להגיע לשער שלהם בזמן.
כשהם מגיעים לשער, הם מגלים שהטיסה נדחתה.
גרג שומע שלטיסה יש "אובר-בוקינג", אבל אמו של גרג, סוזן, מונעת ממנו להתנדב לוותר על הטיסה בתמורה ללינה במלון שדה התעופה ו-300$, והם עולים על המטוס.
גרג מתרשם מהמושבים של המחלקה הראשונה לפני שהוא מגלה שהוא צריך לשבת במחלקת התיירים.
עם זאת, פרנק אסף מספיק מרחק טיסה בזכות כל נסיעות העסקים שלו בשביל לשבת במחלקה הראשונה.
במחלקת התיירים, סוזן, רודריק ומני יושבים בחלק הימני של המטוס.
גרג מגלה שיש לו שני מושבים נוספים לעצמו, עד שמאוחר יותר זוג עם תינוק עולה על המטוס.
בני הזוג מתיישבים משני צידיו עם התינוק.
גרג הופך פרנואידי כשהוא צופה בסרט הבטיחות ומתחיל לשאול את הדייל על אירועים חריגים שיכולים לקרות.
גרג מנסה להשעין את הכיסא שלו, אבל כשהוא שואל את הדייל איך לעשות זאת, הוא מסביר לו שהוא לא יכול, כי מאחוריו נמצאת יציאת חירום.
הוא מנסה להחליף מושבים עם פרנק שבמחלקה הראשונה, אבל לפני שהוא מצליח לצאת מהמושב, רודריק משיג אותו.
הוא החליט להישאר בשירותים של המטוס כי התינוק שלידו התחיל לעצבן אותו, וחזר למושב שלו אחרי שהרגיש רעידות במטוס.
כאשר הם נוחתים, ביום חג המולד הם יוצאים מהמטוס ועולים על האוטובוס לאתר הנופש "איסלה דה קורלס".
גרג מתלהב מהפעילויות המציע אתר הנופש המוצגות על מסך באוטובוס ומתחיל להבין למה המשפחה הגיעה לשם, הוא פונה אל פרנק וסוזן כדי להתנצל ומוצא אותם מתנשקים.
כשהם מגיעים לאתר הנופש, פרנק וסוזן מאוכזבים כי הוא השתנה מאז הפעם האחרונה שביקרו בו, ועכשיו הוא מפוצל לצד המשפחות (הצד הרגוע) ולצד המבוגרים (הצד הפרוע) והמלון שבו הם היו בירח הדבש שלהם נמצא עכשיו בצד הפרוע.
המשפחה מגלה שהם לקחו מזוודה ששייכת למשפחה אחרת במקום המזוודה שלהם.
הם מתקשרים לחברת התעופה ומגלים שהמזוודה שלהם נשלחה חזרה הביתה.
הבגדים היחידים שיש להם הם אלה שלקחו איתם בתיקי העלייה למטוס.
הם רוצים לקנות בגדים חדשים בחנות המזכרות, אבל פרנק מתנגד לקנות אותם כי הם יקרים מדי.
המשפחה הולכת לחקור את אתר הנופש ומסיימת בבריכה.
גרג עומד לנוח בכיסא כאשר "מנהל הכיף" מופיע וגורם לכולם לזוז.
גרג נאלץ לקחת חלק בשני משחקים.
לאחר מכן, גרג רואה איגואנה ענקית ליד הבריכה והוא מודאג, אז המשפחה הולכת לאכול ארוחת צהריים.
גרג ובני משפחתו מנסים לאכול בחוץ; אבל ציפורים וחרקים הורסים להם את המנות.
פרנק חוטף כאבי בטן, והם חוזרים אל הסוויטה שלהם.
למחרת, גרג משתמש במקלחת שנמצאת מחוץ למבנה.
כשהוא יוצא מהמקלחת ובא ללבוש את נעלי הבית שלו, יוצא מהן עכביש ענקי.
לגרג יש פחד מעכבישים, לכן הוא קורא לשירות חדרים, אבל הבחורה שעונה לו אומרת שהשלט "נא לא להפריע" תלוי על הדלת.
הבחורה אומרת לו שהוא צריך להזמין מזון כדי שמישהו יבוא, והמלצר שמגיע עם האוכל מפחד גם כן מעכבישים.
לבסוף, הם מצליחים ללכוד את העכביש ולהדיח אותו באסלה.
בזמן שהמשפחה הלכה לחוף ופרנק נשאר בחדר, הוא מוצא את העכביש דבוק למכסה האסלה.
בני המשפחה רוצים ללכת לפעילויות המוצעות באתר, אבל לפני זה הם צריכים למצוא את רודריק, שהיה באזור הנוער ועזר לבחורה להוציא את הפירסינג בשפתיים שלה מרשת הכדור- עף.
הם נהיים רעבים, אז הם הולכים למסעדה במועדון הגולף ונאלצים לעזוב כי הם לא מתאימים ל"קוד הלבוש".
הם הולכים לבר הנמצא בתוך הבריכה ולומדים שם על קוף שחוזר לשתות בו מדי יום.
הם בורחים משם לאחר שמני משנה את הערוץ בטלוויזיה לתוכנית מצוירת וזורק את השלט הרחוק למים.
גרג הולך לארקייד עם המטבעות שצבר ב"צלילה לאוצר", והמשפחה חוזרת מאוחר יותר לחפש את רודריק.
הבחורה שרודריק עזר לה קודם, עכשיו חברה שלו.
בערב, הם הולכים לראות בקיעת צבי ים.
בדיוק כשהם עומדים לעזוב, הצבים מתחילים לבקוע, אבל הם מאבדים את דרכם אל הים בגלל הבזקים ממצלמות הטלפונים של אנשים.
למחרת, סוזן הולכת לספא ופרנק הולך לחדר הכושר, רודריק חוזר לאזור הנוער וגרג לוקח את מני לבריכה.
סוזן מזמינה שייט של שלושים דקות לכל המשפחה.
הקפטן מציע להם לרדת מהסירה לצלילה.
גרג נלחץ לאחר שקרא על חיות ים קטלניות, ויוצא מהמים.
כשהוא מתרומם כדי לעלות לסירה, הוא בולע כמות גדולה של מים וחושב שבלע סוסון ים.
לכן הם נאלצים לחזור לאתר הנופש כדי שרופא יבדוק אותו.
פרנק וסוזן סובלים ממחלת ים, אז המשפחה חוזרת לבריכה.
הם פוגשים את "מנהל הכיף", שממשיך לחוג ליד הכיסא שלהם, אבל פתאום נעצר כשרואה שקית ניילון שקופה בדלי של מני.
הוא מרים את הדלי ומגלה שזוהי למעשה צרעת ים שמני הבריח מהצלילה.
מנהל הכיף מפיל בטעות את הדלי עם לתוך הבריכה ועובדי הבריכה נאלצים להוציא מהבריכה את כל האנשים, ומכיוון שאינם מצליחים למצוא את המדוזה, נאלצים לרוקן את הבריכה.
המשפחה נמלטת מההמולה, ומגלים שרודריק לא איתם.
מסתבר שהוא נשאר בים כשהם יצאו לצלול, וחטף מכת חום.
הם חוזרים לסוויטה ומחליטים לבלות את יומם האחרון בחוץ.
גרגורי (גרג) הפלי: גיבור הספר.
מני הפלי: אחיו הקטן של גרג.
במהלך הספר הוא עושה שטויות שמסכנות אותו ואת שאר בני המשפחה.
פרנק הפלי: אביהם של רודריק, גרג ומני ובעלה של סוזן.
מכריח את בני המשפחה לנסוע ל"איסלה דה קורלס".
סוזן הפלי: אמא של רודריק, גרג ומני.
אשתו של פרנק מכריחה את בני המשפחה לנסוע ל"איסלה דה קורלס".
רודריק הפלי: אחיו הגדול של גרג.
בסוף הספר חטף מכת חום.
דייל: הדייל בטיסה של משפחת הפלי.
איש הכיף: האחראי על הכיף ב"איסלה דה קורלס".
רודריגו: בחור הטניס בקבוצה של גרג.
הוא לא באמת מאמן טניס.
בסוף הספר הופך להיות בן זוגה של הבחורה שבה רודריק התאהב.
מלצר: מגיש לגרג אוכל, בדומה לגרג מפחד מעכבישים ולבסוף הוא וגרג מנצחים "לכאורה" את העכביש בכך שמכניסים אותו לשירותים.
מאבטח: רודף אחרי משפחת הפלי אחרי שהם לוקחים למשפחה אחרת בגדים.
ראולי ג'פרסון: כמעט ולא מופיע בספר.
חברו הטוב ביותר של גרג.
במהלך הספר גרג מגלה תמונה של משפחת ג'פרסון בחג המולד נהנים, והוא רוצה להוכיח לראולי כמה המשפחה שלו יכולה להנות.
שבוע לאחר צאתו לאור, זכה הספר לציון של 4.5 מתוך 5 באתר "Waterstones", מתוך 786 חוות דעת.
יומנו של חנון- המלחמה הקרה הוא הספר ה-13 בסדרת הספרים "יומנו של חנון" של הסופר והמאייר האמריקאי ג'ף קיני.
הספר יצא לאור בעברית בשנת 2018 בתרגומו של ארז אשרוב בהוצאת כנרת.
הספר כתוב במבנה ובסגנון ששימש לכתיבת שאר ספרי הסדרה, והוא מודפס באותיות כתב עגולות המדמות יומן הנכתב בכתב יד.
גרג הפלי, גיבור הסדרה, לא אוהב את החורף.
אם זה היה תלוי בו, הוא היה ישן עד תחילת האביב או רובץ מול המסך עטוף בשמיכה, אך הוריו חושבים אחרת ורוצים שישחק בחוץ עם חבריו ויפתח כישורים חברתיים.
בנוסף, קבעה אמו חוק חדש בבית: בסופי שבוע פעילות מול מסכים אסורה כדי שיהיה יותר רוגע בבית.
גרג מרגיש שהוא לא צריך חברים נוספים מלבד חברו ראולי ג'פרסון, אך כשהוא מגיע אליו כדי להעביר את הזמן, הוא מוצא את ראולי מחוץ לבית.
גרג וראולי מחפשים מה לעשות, ואז אביו של גרג מספר להם על משחקים אפשריים בשלג מתקופת הילדות שלו.
יום אחד מחליטים גרג וראולי לבנות מבצר שלג כמו שבנה אביו של גרג בילדותו.
למחרת חוזרים גרג וראולי למגרש שבו בנו את המבצר שלהם ומגלים שכל המגרש מלא בטירות כמו שלהם והם מבינים שעליהם לכבוש את המבצר שלהם בחזרה, אך הם נקלעים למלחמת שלג מקפיאה.
פרנק הפלי: אביהם של רודריק, גרג ומני ובעלה של סוזן שמשכנע את גרג לצאת למלחמה.
מכריחה את גרג לשחק בחוץ בשלג.
ראולי ג'פרסון: חברו הטוב ביותר של גרג שיוצא לשחק איתו בחוץ.
החזיר: החזיר של משפחת הפלי, נעלם בתחילת הספר.
טרוור ניקס: ילד שגר פעם ברחוב סארי העליון ועבר לגור ברחוב סארי התחתון.
מקלי מינגו: המנהיג של בני מינגו.
לובש חגורה עם אבזם גדול.
יומנו של חבר מושלם: החיים על פי ראולי ג'פרסון הוא ספר בסדרת הספרים "יומנו של חנון" שכתב הסופר האמריקאי ג'ף קיני.
זהו ספין אוף, שבו הדמות הראשית אינה גרג הפלי אלא חברו הטוב ביותר, ראולי ג'פרסון.
הספר יצא לאור באנגלית ובעברית באפריל 2019. ספר ההמשך בשם "הרפתקה של חבר מושלם" יצא לאור באוגוסט 2020. הספר השלישי בסדרה בשם "סיפורי אימה של חבר מושלם" יצא לאור במרץ 2021.
הספר מציג את חייו של ראולי מנקודת מבטו.
ראולי כותב על חייו, על הלימודים ועל החברות בינו לבין גרג.
ראולי מספר כי הראה לגרג את היומן, והוא האשים אותו בגנבת הרעיון שלו.
אז מעלה גרג רעיון, לפיו יומנו של ראולי צריך להיות למעשה ביוגרפיה של גרג.
הוא מתחיל בפרק על ראשית חייו של גרג, ומדלג לכיתה ד', אז פגש אותו לראשונה.
הסיפורים בספר עוסקים ביחסי החברות ארוכי השנים בין גרג ובין ראולי, בסיפורים מצחיקים שאירעו להם, ועל דברים נוספים.
בסופו של דבר הוא מראה לגרג את היומן, והוא מתעצבן שהיומן עוסק הן בו והן בראולי, ולא רק בו.
ראולי מציע שהיומן יכול להיות הביוגרפיה שלהם, אבל גרג מאיים לשנות את כל החלקים שבהם מופיע ראולי.
לכן משנה ראולי את המוקד של היומן בחזרה לעצמו.
הספר מסתיים בהורים של ראולי, שאומרים לו שהוא צריך למצוא חברים חדשים, וראולי מגיב כי הוא לא יכול כי החברות עם גרג תופסת זמן רב, אבל משום שאמא של גרג אמרה כי חברים עולים אחד לשני על העצבים, הוא וגרג הם "חברים הטובים ביותר".
ראולי ג'פרסון - הדמות הראשית.
גברת ג'פרסון- (עדנה ג'פרסון) - אמו של ראולי.
מר ג'פרסון- (רוברט ג'פרסון) - אביו של ראולי.
גרג הפלי - חברו הטוב ביותר של ראולי.
רודריק הפלי- אחיו הגדול של גרג
מני הפלי- אחיו הקטן של גרג
סוזן הפלי- אמו של גרג
פרנק הפלי- אביו של גרג
גברת בק- מורתו של ראולי למתמטיקה
מר הרדי- המורה המחליף של ראולי
במפי ג'פרסון- סבו של ראולי
גברת מונרו- שכנתו של ראולי
טווין לרקין- ילד היפראקטיבי ושכנו של ראולי
יומנו של חנון - בית ההריסות הוא הספר ה-14 בסדרת הספרים יומנו של חנון של הסופר והמאייר האמריקאי ג'ף קיני.
הספר יצא לאור בעברית בשנת 2019 בתרגומו של ארז אשרוב בהוצאת כנרת.
אמו של גרג הפלי מודיעה לו שהוא צריך להיפטר מחלק מהדברים והצעצועים שהוא אגר במהלך השנים.
גרג ישר חושב על דרך בה זה ישתלם לו, וחושב על מכירת חצר בה הוא יוכל להרוויח כסף.
אך הדברים לא הולכים כמצופה, וגרג מבקש את עזרתו של ראולי ג'פרסון, חברו הטוב ביותר, שישמור על שאר הדברים.
בסופו של דבר, מבול הורס את התוכניות של השניים ומאלץ את גרג להכניס את הדברים פנימה ובכך נגמרת מכירת החצר.
בהמשך הספר, דודה רבתא ריבה מתה ומורישה למשפחה סכום כסף מסוים.
לגרג, אביו, ואחיו הגדול, רודריק, תוכניות שונות וגדולות מה לעשות עם הכסף, אך אמו של גרג מודיעה שמפני שהיא היחידה שהתייחסה אל הדודה כשהיא הייתה בחיים, היא מחליטה מה לעשות עם הכסף, וזה להרחיב את המטבח בדירה.
בהתחלה, המשפחה עצמה מנסה לעשות את ההרחבה, אך לאחר שהם לא מצליחים להתמודד עם זה הם שוכרים את שירותם של פועלים מקצועיים וגרג מנסה לעזור להם, ללא הצלחה.
לאחר שההרחבה בעיצומה, מפקח הבנייה מגלה שכל המבנה קרוב מדי בכמעט מטר שלם לשטח של גברת טאטל, השכנה.
גברת טאטל לא נותנת את אישורה להקמת המבנה קרוב לשטחה, והמבנה נהרס.
לאחר מכן, ציונים נמוכים של גרג ושל שאר כיתתו עלולים לגרום לכך שבית הספר בו הוא לומד יאבד את המימון, זה מדאיג את אמו של גרג והיא חושבת שהמשפחה תאלץ לעבור דירה על מנת שיוכלו להיות משויכים לבית ספר טוב יותר.
הם מוצאים בית שנראה בעיני כולם כחלומי, ולכן מתחילים בניסיונות למכור את ביתם הנוכחי כדי שיוכלו לממן את רכישת הדירה.
במקביל, גרג מרגיל את ראולי לרעיון שהם יעזבו, והוא מקבל את זה באופן קשה.
בסופו של דבר, רצף של תאונות בנוסף לביטול המכירה של הדירה הנוכחית, מוביאה לכך שמשפחת הפלי נשארת בביתה הנוכחי.
גרגורי (גרג) הפלי: גיבור הספר, נער מתבגר.
סוזן הפלי: אמא של גרג, רודריק ומני.
פרנק הפלי: אביהם של גרג, רודריק ומני.
ראולי ג'פרסון: חברו הטוב ביותר של גרג.
רודריק הפלי: האח הגדול של גרג ומני, בעל להקה.
מני הפלי: האח הקטן של גרג ורודריק.
גברת טאטל: השכנה של משפחת הפלי.
יומנו של חנון - במים עמוקים הוא הספר ה-15 בסדרת הספרים יומנו של חנון של הסופר והמאייר האמריקאי ג'ף קיני.
הספר יצא לאור ב-27 באוקטובר 2020 ובעברית ב-10 בדצמבר 2020. הספר עוסק בטיול קיץ, אליו יצאו גרג הפלי ובני משפחתו.
כבר חודשיים שגרג הפלי ומשפחתו גרים במרתף של סבתם (לאחר האירועים בספר הקודם, "בית ההריסות"), והם מתחילים לצאת מדעתם.
משפחת הפלי לא יכולה להרשות לעצמה חופשה יקרה, והם מחפשים אפשרויות לחופשה משפחתית שיוכלו להרשות לעצמם.
לאחר שלא הצליחו להגיע להחלטה, המשפחה מקבלת שיחת טלפון מסבתא רבתא שלהם, שביקשה מהם להזיז את הקרוואן של אחד הדודים מהחנייה שלה.
המשפחה גילתה שהם יכולים לצאת לחופשה בקרוואן, בלי שיצטרכו להוציא כסף על מסעדות ובתי מלון.
לאחר שקנו אספקה וניקו את הקרוואן, המשפחה עלתה לכביש והגיעה לאגם צלול.
המשפחה נכנסה לאגם, ואחרי כמה דקות יצאה ממנו במהירות ועזבה את המקום, לאחר שגילו שהם נמצאים במדגרת דגים.
למחרת, משפחת הפלי נסעה למקום בשם "מרכז ההרפתקאות למשפחה", בו מוצעות פעילויות כגון טיפוס, רכיבה על אופניים ועוד, שם הם בחרו לשוט על אבובים בתוך נהר.
באמצע הנהר גרג נופל מהאבוב שלו אל המים הסוערים, ונאלץ לגרור את עצמו לשפת הנהר, כשהוא בלי בגד הים שלו, שנסחף הלאה ממנו.
בהמשך, המשפחה חונה בשמורת טבע (יער לאומי), שם הם הולכים לטיול רגלי.
באמצע הלילה, המשפחה נתקלת בדוב, ומני, אחיו הצעיר של גרג, יורה באקדח זיקוקים על גג הקרוואן, ובשל כך שומרת היער דרשה מהם לעזוב את היער בבוקר.
אמו של גרג רוצה ללכת למקום שיש יותר אנשים, והם הולכים לבלות שבוע בפארק קרוואנים יוקרתי.
גרג בודק את המקום, רואה את המקלחות, את בריכת השחייה ואתרי ה"לוקסוס", שם לאנשים יש צלחות לוויין משלהם ואפילו מדשאות לשבת בהן.
למחרת, המשפחה יוצאת לשיט בקאנו באגם שבפארק, שם כמה נערים יורים עליהם אבטיחים.
בהמשך גרג פוגש קבוצת בנים, בראשם ילד המכונה "מיץ פירות", שמבקרת בפארק הקרוואנים כבר שנים.
הם מסתדרים יחד, והבנים מספרים לו את כל מה שהוא צריך לדעת על המקום ומראים לו מה הם עושים שם בשביל הכיף.
מאוחר יותר, הנערים שהציקו למשפחת הפלי ירו שוב אבטיחים לעבר קבוצת הבנים.
"מיץ פירות" מציג את התוכנית שלהם לארוב לנערים ולירות עליהם ברובי מים.
לאחר שהם עשו זאת בהצלחה, הנערים רדפו אחריהם בתגובה והם ברחו והסתתרו מהם.
הבנים מילאו מחדש את רובי המים שלהם, הפעם בקטשופ וסודה, וירו שוב על הנערים, מה שמשך אליהם דבורים.
למחרת, גרג מגלה כי שאר הבנים נתפסו על ידי מנהל המחנה, שדרש מהם לקרצף את דוכן המזון המהיר (אותו הם לכלכו תוך כדי שמילאו את הרובים) עם מברשות שיניים.
"מיץ פירות" ניסה להטיל את האשמה על גרג, אך המנהל לא הצליח למצוא אותו.
המשפחה הולכת לשחות בבריכת המחנה אך נאלצת לעזוב כשברק התחיל להכות.
הם מגלים שהגשר שמוביל לשטח המחנה נפגע מברק וחלקו נהרס לחלוטין.
בגלל שהגשר היה לא תקין, והמשאית שמביאה אספקה למחנה לא יכלה להיכנס אליו, המחנאים נעשו נואשים והחלו להתפרע, כשהם פושטים על חנות המחנה, גונבים מים מהמקלחות, ואפילו הופכים קרוואנים.
משפחת הפלי, שלא רצתה להישאר עוד באזור, החליטה לנסוע על פני הנהר שזורם מתחת לגשר.
אך הם נסחפו במורד הזרם, והקרוואן התנגש באזור השבור של הגשר, ומילא את הרווח שנוצר בו.
שאר המטיילים נסעו מעל גג הקרוואן של משפחת הפלי, והשאירו את המשפחה לבד במחנה.
עם המקום כולו רק לעצמם, הם יכלו ליהנות מהיום האחרון שלהם במחנה, לבלות באגם ולאכול ארוחות טובות יותר משהיו להם כל הטיול.
גרג מהרהר בעובדה שהוא צבר כמה זיכרונות שמחים משם, אך קיווה שלא יצטרך לעבור דרמה כזו שוב.
בשל מגפת הקורונה, מסע הפרסום של הספר היה שונה באופן משמעותי מבשנים שעברו, כדי לאפשר ריחוק חברתי ונוהלי בטיחות נוספים.
קיני ערך את מסע הפרסום של הספר על ידי פעילות דרייב ת'רו אינטראקטיבית בסגנון מסיבת בריכה.
המבקרים יכלו להשתתף בפעילויות שונות, מתוך הרכבים שלהם, הכוללות בין היתר ירי בלוני מים מתוך קלע, התזה מרובי מים וזריקת כדורים אל דוכן הטבעה שבתוכו נמצא מציל.
קיני השתמש במקל לניקוי בריכה באורך גדול כדי להעביר עותקים חתומים של הספר לילידים שהגיעו לאירועים.
לפני שהחליט על כך לבסוף, קיני שקל גם לערוך אירועי הקרנת סרטים בדרייב אין עבור קידום הספר, כפי שבחרו לעשות סופרים אחרים, אך הוא רצה לעשות משהו מיוחד.
קיני, בשיתוף חברת סקולסטיק , ערך בנוסף אירוע וירטואלי לאחר השקת הספר.
באירוע, הוא הראה לצופים איך לצייר חלק מדמויות, ענה על שאלות הקהל ועוד.
ב-4 בנובמבר 2020, קדימון הספר פורסם בערוץ היוטיוב הרשמי של "יומנו של חנון", ובו מופיעות חלק מדמויות הספר, כשהן מקיימות שיחת וידאו.
ב-13 בפברואר 2020 נחשפה תמונת טיזר עם תאריך ההוצאה של הספר.
ב-26 במאי 2020 נחשפו שם הספר ועטיפתו.
כאשר קיני החל לכתוב את הספר, סגרים כבר הוטלו ברחבי העולם בשל מגפת הקורונה, והוא ידע שעליו יהיה לכתוב "ספר מסוג אחר".
הוא רצה להתייחס לחיים שבסגר מבלי להפוך את הספר לרציני מדי, אז הוא החליט שמשפחת הפלי תגור במרתף של סבתם, מכיוון שהבית שלהם זקוק לתיקונים.
לדברי קיני, חלקים בספר נכתבו בהשראת מספר אירועים שחווה בחייו האמיתיים כשהיה בטיולי מחנאות.
ב-30 ביולי, קיני פרסם בטוויטר שרטוט של מפה של פארק הקרוואנים שבספר.
הוא כתב כי לעצב מקומות שלא קיימים זה חלק מהנה בעבודה שלו, ושמפות כמו זו ששיתף "עוזרות להפוך את הסיפור לאמיתי" מבחינתו.
אתר ביקורות הספרים קירקוס ריוויוז כתב כי הספר "כתוב בקצב מושלם עם שורות שנונות, בדיחות מתוחכמות ואיורים מקסימים".
וידון מארגון "Common Sense Media" המקדם פיקוח על תוכני ילדים, כתב כי הספר "מצחיק אך צפוי" והעניק לו 3 מתוך 5 כוכבים.
USA Today דיווח כי "במים עמוקים" הוא הספר ה-12 הנמכר ביותר לשנת 2020. מעל 171,000 עותקים של הספר נמכרו בשבוע הראשון ליציאתו בארצות הברית, והוא היה הספר הנמכר ביותר באותו שבוע.
הוא הופיע ברשימת רבי המכר של השבוע של ה-USA Today החל מתאריך יציאתו ועד ל-31 בדצמבר.
יומנה של עקרת בית עצבנית הוא סרט קולנוע אמריקאי משנת 1970, בבימויו של פרנק פרי, עם ריצ'רד בנג'מין, קארי סנודגרס ופרנק לנגלה בתפקידים הראשיים.
התסריט מבוסס על הרומן "יומנה של עקרת בית עצבנית" מאת סו קאופמן (1967).
ג'ונתן בלסר (ריצ'רד בנג'מין) הוא עורך דין ניו יורקי.
הוא נשוי לטינה (קארי סנודגרס) ולהם שתי בנות.
הוא מתייחס לאשתו כמשרתת, מעליב ומגמד אותה על מראה גופה ומבייש אותה בפני הבנות.
הוא רוצה להתקדם בסולם החברתי ובטוח שיש לו כישורים רבים שלא מיצה וכי אשתו עומדת בדרכו ולא עוזרת לו.
טינה היא אישה כנועה ומקבלת בשקט ובהכנעה את כל ההשפלות של בעלה.
באחת המסיבות של החברה הגבוהה שג'ונתן משתדל להיות מוזמן, היא פוגשת את הסופר ג'ורג' פרגר (פרנק לנגלה) שמנסה להתחיל איתה אך היא דוחה אותו מפני שהיא אישה נשואה.
ג'ונתן רוצה להוכיח את כישורי המסחר שלו ומשקיע כמעט את כל כספו ביקב בצרפת וכן מתכנן בביתו מסיבה יקרה לאנשי החברה הגבוהה וממנה את טינה להיות אחראית על המוזמנים.
לטינה "נשבר" מבעלה הרודני והיא מוצאת מפלט במיטתו של ג'ורג' שמתייחס אליה כמו לכל שאר הנשים שכרוכות אחריו.
לבסוף מתוודה ג'ונתן שכל כספם הלך לאיבוד בהשקעה בכרם וכי היו לו יחסים עם אישה אחרת ומצבו הנפשי מעורער וזה משפיע על הופעותיו בבית משפט.
טינה לא כועסת עליו אבל לא מגלה לו על יחסיה עם ג'ורג'.
ג'ונתן מעריך זאת ורוצה לפתוח דף חדש ביחסיהם.
לבסוף רואים את טינה בטיפול קבוצתי כשכל אחד מייעץ לה אחרת.
בין המייעצים גם השחקן פיטר בויל.
שם השחקן/יתשם הדמותהערותריצ'רד בנג'מיןג'ונתן בלסרקארי סנודגרסטינה בלסרפרנק לנגלהג'ורג' פרגרסופר
מועמדות לפרס אוסקר לשחקנית הטובה ביותר - קארי סנודגרס
פרס גלובוס הזהב לכוכבית החדשה של השנה - קארי סנודגרס
מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ריצ'רד בנג'מין
מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קארי סנודגרס
מועמדות לפרס גלובוס הזהב לכוכב החדש של השנה - פרנק לנגלה
פרס ה-National Board of Review לשחקן המשנה הטוב ביותר - פרנק לנגלה
יומן שנת המגפה הוא ספר מאת דניאל דפו, שהתפרסם לראשונה במרץ 1722. זהו סיפור על חוויותיו של אדם אחד בשנת 1665, שבמהלכה פגעה מגפת דבר הבלוטות בעיר לונדון במה שנודע כמגפה הגדולה של לונדון.
הספר מסופר באופן כרונולוגי, אם כי ללא מקטעים או כותרות פרקים, ועם מאמרים מוסגרים וחזרות תכופות.
הספר הוצג כעדות ראייה לאירועי אותה תקופה אך נכתב שנים אחריה.
דפו היה רק בן חמש בשנת 1665 כשהמגפה הגדולה התרחשה, והספר עצמו ראה אור בראשי התיבות .H.F והוא מבוסס כנראה על יומניו של דודו של דפו, הנרי פו, שכמו .H.F היה יצרן אוכפים שהתגורר ברובע וייטצ'אפל במזרח לונדון.
ניכר כי המחבר מתאמץ ליצור מצג אמין וקרוב למציאות ככל שביכלתו, למשל על ידי זיהוי שכונות ספציפיות, רחובות ואפילו בתים שבהם התרחשו האירועים המסופרים.
בנוסף, הוא מספק טבלאות עם נתוני הנפגעים ודן באמינותם של דיווחים ואנקדוטות שונות ששמע או קרא.
הספר מושווה לעיתים קרובות לדיווחים עובדתיים בני התקופה על אודות המגפה ביומנו של סמיואל פיפס.
דיווחו של דפו, שכולל מחקר רב, הוא שיטתי ומפורט יותר מדיווחו של פיפס, המסופר בגוף ראשון.
שיוך החיבור לסוגה מסוימת שנוי במחלוקת.
תחילה הוצג ונקרא כספר עיון, אך בשנות ה-80 של המאה ה-18 התקבע מעמדו כיצירה בדיונית.
הוויכוח נמשך האם ניתן לראות בדפו את מחבר היצירה ולא רק את העורך שלה.
אדוארד וודלייק בריילי כתב בשנת 1835 כי היומן "באופן נחרץ, אינו בדיוני, אינו מבוסס על בדיון ...
עוול גדול נעשה לזכרו של [דפו] כשמייצגים אותו כך." בריילי השווה את דיווחו של דפו עם דיווחים אמינים כגון Loimologia מאת ד"ר נתנאל הודג'ס (1672), יומנו של סמיואל פיפס וקולו האיום של אלוהים בעיר על ידי מגפה ואש מאת תומאס וינסנט (1667), ועם מקורות ראשוניים.
גם ווטסון ניקולסון - שכתב בשנת 1919 - טען כי "אין הצהרה אחת ביומן הנוגעת להיסטוריה של המגפה הגדולה בלונדון שלא אומתה", וכך היצירה יכולה להיחשב כ"היסטוריה אותנטית".
לדברי ניקולסון, זהו "תיעוד נאמן של עובדות היסטוריות...
[ו]לכך נועד על ידי מחברו." לפחות מבקר ספרות מודרני אחד, פרנק בסטיאן, הסכים כי "הפרט שהומצא הוא ...
קטן וחסר חשיבות" וכי היומן "קרוב יותר לתפיסתנו את ההיסטוריה מאשר לזה של הבדיון", וכי "כל ספק הנוגע לתיוג היצירה "בדיה" או "היסטוריה" נובע מהעמימות הטמונה במילים אלה."
מבקרי ספרות אחרים טענו כי יש להתייחס ליצירה כיצירת סיפורת דמיונית, ולכן ניתן לתאר אותה בצדק כ"רומן היסטורי".
כך טען אוורט צימרמן, שכתב כי "עוצמת ההתמקדות במספר היא שעושה את יומן שנת המגפה לדומה יותר לרומן מאשר...
להיסטוריה." השימוש של דפו במספר .H.F, והצגתו הראשונית את היומן כזכרונות של עד ראייה למגפה, הם הנקודות העיקריות עבור מבקרים הרואים בחיבור "רומנסה" - "יצירה מהסוג המוזר של יצירות המרחף בין רומנסה להיסטוריה" כפי שתיאר וולטר סקוט - ולא תיאור היסטורי.
וולטר ג'ורג' בל, היסטוריון של המגפה, ציין כי אין להחשיב את דפו כהיסטוריון מכיוון שהוא משתמש במקורותיו ללא ביקורת.
בשנת 1945, תוכנית הרדיו "המעגל המוזר" עיבדה את הרומן לדרמה מרוכזת של 30 דקות.
הסרט המקסיקני El año de la peste (שנת המגפה) משנת 1979, בבימויו של הבמאי המקסיקני פליפה קזאלס מתוך תסריט שכתב גבריאל גארסיה מארקס, התבסס על יומן שנת המגפה.
בשנת 1999 סרט הסטופ מושן הקצר Periwig Maker שהיה מועמד לאוסקר, התבסס על יומן שנת המגפה.
BBC Radio 4 עיבד את הרומן לדרמה של 60 דקות בשנת 2016.
הספר תורגם לעברית בשנת 2002: יומן שנת המגפה, תרגם יותם ראובני, הוצאת נמרוד, 2002.
יומנו של חנון הוא סרט קומדיה אמריקאי בהנפשה ממוחשבת, שבוים על ידי סווינטון סקוט על פי תסריט מאת ג'ף קיני.
הסרט מבוסס על ספר באותו השם שיצא לאור בשנת 2007 ונכתב על ידי קיני.
הסרט הוא פרקו החמישי של סדרת סרטי "יומנו של חנון", והוא נועד לשמש כאתחול לסרט הלייב אקשן באותו שם שעלה לאקרנים בשנת 2010.
הסרט מופק על ידי חברת "20th Century Animation" בשיתוף פעולה עם "Color Force" והוא הופץ על ידי אולפני המאה ה-20 כסרט מקורי של "דיסני+", שעלה לשידור ב-3 בדצמבר 2021. הסרט עתיד להיות הראשון בסדרת "יומנו של חנון", שיופק באופן מלא בבעלות אולפני דיסני.
הסרט הוא גם הסרט המונפש השני שמופק על ידי "20th Century Animation" ומופץ על ידי אולפני המאה ה-20 מאז סגירתם של אולפני "בלו סקיי" באפריל 2021, לאחר הסרט "הבאג של רון", וסרט המונפש הראשון של אולפני המאה ה-20 שיופץ ב"דיסני+".
זהו גם הסרט הראשון של אולפני המאה ה-20 אשר יושק על ידי חברת וולט דיסני, אשר נראה מעל לוגו הסרט.
ב-1 בספטמבר 2023 הסרט שודר בדיבוב לאנגלית בערוץ דיסני ישראל.
גרג הפלי הוא ילד צנום ושאפתן בעל דמיון פעיל, אשר יש לו תוכניות גדולות להיות עשיר ומפורסם, אך לפני שזה יקרה עליו לשרוד את חטיבת הביניים.
בעודו ממלא את דפי היומן שלו בפרטים על ניסיונותיו המצחיקים, ולעיתים ההרות אסון, לצלוח את הסיטואציות היומיומיות בחטיבה, גרג לומד להעריך את חברי האמת שלו ומגלה אודות הסיפוק הנובע מעמידה בעקרונות שקבע לעצמו.
הדיבוב העברי בוים על ידי תומר שביט באולפני דאבי דאב.
בריידי נון/אריאל לינדזן – גרג הפלי
איתן ויליאם צ'ילדרס/עמית מטלון – ראולי ג'פרסון
כריס דיאמנטופולוס/צביקה פורמן – פרנק הפלי
אריקה סרה/הדר שחף-מעיין – סוזן הפלי
כריסטיאן קונברי/אליענה מגון – פרגלי
האנטר דילון/יהונתן מגון – רודריק הפלי
ודה מאהרג' – שיראג גופטה
בילי לופז – מר אנדרווד
יובראג' סינג קלסי – צ'רלי דייוויס
גרייס ניוטון – מני הפלי
דוני לוקאס – מר האמפריז
ברנדה קריצ'לו – אמו של פרגלי
לאחר הפצת הסרט "קיץ קטלני", נמסר כי הסבירות להפקת סרט לייב אקשן רביעי הוא קלוש.
בשנת 2012, ג'ף קיני, מחבר ספרי "יומנו של חנון", הכריז על האפשרות להפיק סרט מונפש שיתבסס על "יומנו של חנון - מכת קור".
מנכ"לית "פוקס המאה ה-20", סטייסי סניידר, הצהירה כי סדרת טלוויזיה מונפשת המבוססת על "יומנו של חנון" נמצאת בפיתוח, לאחר שקיני החליט שלא לאפשר יותר עיבודי לייב אקשן לסדרת הספרים.
באוגוסט 2019, לאחר רכישת "פוקס המאה ה-20" על ידי דיסני, אושר שהפרויקט עדיין נמצא בפיתוח ויהיה זמין בלעדית לשירות "דיסני+".
בדצמבר 2020, אושר כי הפרויקט פותח מחדש ויהיה סרט עלילתי מונפש המהווה אתחול לסדרת סרטי הלייב אקשן.
לצד הכרזה זו, נחשף כי ההפקה החלה והסרט עתיד לעלות לשידור באמצע שנת 2021. בספטמבר 2021, נמסר כי הסרט יהיה עיבוד לספר הראשון בסדרה ושהוא עתיד לעלות לשידור ב-3 בדצמבר 2021. עוד נמסר כי את הסרט יביים סווינטון סקוט, על פי תסריט שנכתב על ידי קיני שישמש גם כמפיק.
בהמשך נחשף כי בריידי נון, איתן ויליאם צ'ילדרס וכריס דיאמנטופולוס ידובבו את דמויותיהם של גרג הפלי, ראולי ג'פרסון ופרנק הפלי בהתאמה.
את הפסקול עבור הסרט הלחין ג'ון פסאנו.
שירותי ההנפשה עבור הסרט סופקו על ידי חברת "Bardel Entertainment".
הקדימון הרשמי הראשון הופץ ב-19 באוקטובר 2021.
הסרט עלה לשידור בלעדית בשירות הזרמת המדיה "דיסני+" ב-3 בדצמבר 2021.
יומנו של חנון: קליעה גרלית הוא הספר ה-16 בסדרת הספרים יומנו של חנון של הסופר והמאייר האמריקאי ג'ף קיני.
הספר יצא לאור באנגלית בתאריך 26 באוקטובר 2021, וראה אור בעברית בתאריך 21 בנובמבר 2021, בתרגומו של ארז אשרוב, בהוצאת כנרת-זמורה-ביתן.
עלילת הספר עוסקת בכך שגרג וספורט לא מסתדרים ביחד.
ג'ף קיני נולד בשנת 1971 בפורט וושינגטון שבמרילנד.
בתחילת שנות ה-90 למד באוניברסיטת מרילנד, שם גילה את אהבתו לקומיקס; על ידי כך שהריץ את סדרת הקומיקס הראשונה שלו, "איגדוף", בעיתון הבית ספרי.
בשנת 1998, לאחר העלאת רעיונות לספרי הסדרה, התחיל לכתוב את הספר הראשון של יומנו של חנון, ובשנת 2007 התחיל למכור את הספר הראשון של הסדרה "יומנו של חנון", סדרה שנחלה הצלחה גדולה.
בזכות ההצלחה האדירה הזו, ג'ף קיני נכלל ברשימת 100 האנשים המשפיעים בעולם (של המגזין טיים) בשנת 2009. חוץ מסדרת הספרים יומנו של חנון, הוציא עוד סדרת ספרים, אשר היא ספין-אוף לעולמו של הספר יומנו של חנון.
סדרת הספרים כוללת את הספרים: "יומנו של חבר מושלם"; "הרפתקה של חבר מושלם", ו"סיפורי אימה של חבר מושלם", אשר כולם מבוססים על אותו סוג של ציורי קומיקס המוכר לנו מיומנו של חנון.
בתחילת הסיפור גרג רואה עלון שמפרסם יום ספורט בבית ספרם.
עלון זה אומר שהכיתה המנצחת מקבלת יום חופש מהלימודים.
גרג חשק בפרס זה מאוד, ולכן עבד ברצינות עבור הכיתה.
בהתחלה, הוא מתייעץ עם אמו ומנסה לפתח שרירים, אך מתייאש מהר מאוד.
בימים האחרונים שלפני היום ספורט, המורים מגבשים אסטרטגיות ומהר מאוד המשחק נהיה מלוכלך.
מחליפים תלמידים, מרגלים ואפילו מהמרים.
לבסוף הכיתה של גרג מפסידה, אך אמו נזכרת בקבוצת הכדורסל מילדותה, ועושה עסקה עם גרג: גרג ינסה עוד פעם אחת ספורט קבוצתי.
אם הוא יהנה; אז הוא ימשיך ויהנה, אך אם הוא לא יהנה, היא תפסיק לדבר איתו על הנושא הזה.
בלית ברירה גרג מנסה להתקבל לקבוצת הכדורסל, בידיעה שלא יתקבל, וכך קרה.
אך אביו של אחד מהתלמידים שלא יכלו לבוא למבחן פתח קבוצה משל עצמו, והחליט להזמין את כל התלמידים שלא התקבלו.
באימונים הראשונים חברי הקבוצה לא טובים וכמעט לא קלעו לסל, חוץ מפעם אחת, כאשר גרג זרק לאחור וקלע לסל.
אך עדיין הייתה תקווה, מפני שהמאמן ידע שהבן שלו, פריט, אשר מוכשר מאוד בכדורסל, יוכל להוביל אותם לניצחון.
במשחק הראשון שלהם, פריט שובר את הקרסול שלו, ולכן הוא חייב לוותר על הכדורסל ובלעדיו נשארה רק הקבוצה ה"גרועה" של גרג.
גרג מאבד תקווה, ולמשך כל שאר העונה הם מפסידים, ולא ניצחו פעם אחת.
המאמן ויתר עליהם, ולא היה מה לעשות.
אמו של גרג, סוזן, מצאה טורניר אשר קוראים לו "טורניר ההזדמנות השנייה", לשם מזמינים את הקבוצות שלא ניצחו אפילו פעם אחת בכל העונה, ולא עוזבים עד שמנצחים.
אמו של גרג החליטה לאמן את הקבוצה, נתנה להם מדים חדשים, ותקווה חדשה.
כל יום הם הפסידו, עד שהגיעו למשחק האחרון.
במשחק זה אמא של גרג הייתה צריכה להעביר שחקנים לקבוצה השנייה, והעבירה בין היתר את גרג, בתור "הנשק הסודי שלה".
גרג לאחר מכן מבין שהוא הנשק הסודי שלה מפני שהוא רע במשחק והוא אמור להפריע לקבוצה השנייה והוא מאוד התעצבן.
בשניות האחרונות הכדור הגיע אליו, והוא זרק את הכדור לאחור, כמו באימון הראשון.
הוא קלע את הכדור לסל של הקבוצה של אמא שלו, וכך הקבוצה היריבה ניצחה.
גרג הפלי – נער מתבגר, גיבור הסיפור, מרוכז בעצמו ואינו אוהב ספורט
סוזן הפלי – אימו של גרג, מאמנת הקבוצה, דוחפת את גרג לכיוון הספורט הקבוצתי
מר פאטל – המאמן של קבוצתו של גרג, אבא של פריט
ג'בארי ברוס – שחקן בקבוצתו של גרג
טומי צ'ו – שחקן בקבוצתו של גרג
דארן וודלי – שחקן בקבוצתו של גרג, אחיו של מרקוס
מרקוס וודלי – שחקן בקבוצתו של גרג, אחיו של דארן
אדוארד מילי – שחקן בקבוצתו של גרג
רובי ברד – שחקנית בקבוצתו של גרג
קווין פומודורו – שחקן בקבוצתו של גרג
יוסף מסקין – שחקן בקבוצתו של גרג
פריט פאטל – שחקן בקבוצתו של גרג, לא משחק רוב המשחקים בשל פציעה
בשל מגפת הקורונה, מסע הפרסום היה דומה לקודמו, כדי לאפשר ריחוק חברתי ונוהלי בטיחות.
ג'ף עשה את מסע הפרסום על ידי פעילות דרייב ת'רו, פעילות בסגנון פעילויות ספורטיביות.
בתחילת האירוע המכוניות הנכנסות קיבלו ספר חתום ותמונה עם ג'ף, ובהמשך הייתה תחנה בה היה ניתן לקנות ספרים חתומים אשר מתקיימים ביקומו של "יומנו של חנון".
חלק מן הפעילויות הקשורות לספורט היו הבקעת כדור כדורגל ענק לשער בעזרת המכוניות, לקלוע כדורסל גדול לתוך הסל מתוך המכוניות, ומסלול מכשולים עם קונוסים.
הרצאה, פגישה עם דמויות אשר לקוחות מן הסיפור, ואפילו משחק כדורסל עם המחבר מתקיימות במתחם הקרוב לאירוע.
לכבוד הספר החדש ג'ף החליט ליצור גם תחפושת חדשה של גרג המצויר, אשר ניתן לקנות כבר עכשיו.
יומנו של חנון 2: רודריק שולט הוא סרט קומדיה אמריקאי מונפש שבוים על ידי סווינטון סקוט על פי תסריט מאת ג'ף קיני.
הסרט מבוסס על ספר באותו השם שיצא לאור בשנת 2008 ונכתב על ידי קיני.
הסרט הוא פרקו השישי של סדרת סרטי יומנו של חנון, והוא נועד לשמש כאתחול לסרט הלייב אקשן באותו שם שעלה לאקרנים בשנת 2011.
הסרט מופק על ידי "חברת וולט דיסני" בשיתוף פעולה עם "Bardel Entertainment" והוא מופץ כסרט מקורי של "דיסני+", שעלה לשידור ב-2 בדצמבר 2022. הסרט הוא המונפש השני בסדרה לאחר הסרט "יומנו של חנון" שיצא בשנת 2021.
לכבוד פסח, הסרט שודר בדיבוב העברי בערוץ דיסני ישראל ב-19 באפריל 2024.
עלילת הסרט מבוססת על הספר השני בסדרה.
בריידי נון – גרג הפלי
האנטר דילון – רודריק הפלי
איתן ויליאם צ'ילדרס – ראולי ג'פרסון
כריס דיאמנטופולוס – פרנק הפלי
אריקה סרה – סוזן הפלי
ב-23 באוקטובר 2021, ג'ף קיני חשף כי סרטי המשך ל"יומנו של חנון" נמצאים בפיתוח.
ביום דיסני+ 2021, חשף קיני כי סרט ההמשך הראשון יבוסס על הספר "רודריק שולט".
באוקטובר 2022, נודע כי את הסרט יביים לוק קורמיקאן.
כרזת טיזר של הסרט נחשפה ביום ההכרזה על תאריך היציאה.
טריילר של הסרט הופץ ב-18 באוקטובר 2022.
יומנה של נואל הוא סרט דרמה קומדיה רומנטית לחג המולד משנת 2022 בבימויו של צ'ארלס שייר, אשר נכתב על ידי רבקה קונור, דייוויד גולדן, צ'ארלס שייר וריצ'רד פול אוונס.
בסרט מככבים ג'סטין הארטלי, בארט דוס, בוני בדליה, אסנס אטקינס וג'יימס רימר.
הסרט עלה לשידור ב-24 בנובמבר 2022 בנטפליקס.
כאשר הסופר הפופולרי ג'ייק טרנר (ג'סטין הארטלי) חוזר לבית ילדותו בחג המולד, על מנת לסגור את עניינה של אמו המנוכרת שנפטרה, הוא מגלה יומן שעשוי להכיל מידע הקשור לעבר שלו ושל רייצ'ל (בארט דוס), אישה צעירה ומעניינת במסע משלה.
רייצ'ל מופיעה בביתו בחיפוש אחר מידע על אמה הביולוגית, נואל, שבעבר הייתה האומנת של ג'ייק ואחיו בנג'מין.
נואל הייתה בת 17 בזמן לידתה של רייצ'ל ונאלצה לוותר על ילדתה, מכיוון שלא יכלה להרשות לעצמה לטפל בה.
ג'ייק ורייצ'ל יוצאים יחד למסע על מנת לגלות עובדות על עברם ולהחליט על עתידם.
ג'סטין הארטלי בתפקיד ג'ייק טרנר
בארט דוס בתור רייצ'ל קמפבל
אסנס אטקינס בתפקיד נואל אליס
בוני בדליה בתור אלי פוסטר
ג'יימס רימר בתור סקוט טרנר
אהרון קוסטה גאניס בתפקיד מאט סגרטו
ג'ף קורבט בתור איאן פייג'
לוצ'יה ספינה כבעלת חנות ספרים
יומנו של חנון: מלחמת הלהקות הוא הספר ה-17 בסדרת יומנו של חנון מאת ג'ף קיני.
הספר פורסם ב-25 באוקטובר 2022. הסיפור עוקב אחר גרג הפלי כשהוא מצטרף ללהקת ההבי מטאל של אחיו רודריק, "חיתול טעון".
גרג מביע את מחשבותיו על תהילה, ומציין שהיא עלולה למשוך תשומת לב לא רצויה.
לאחר ניסיונות כושלים להפוך את חברו הטוב ראולי למפורסם, גרג מחליט להשתמש ברצונו של אחיו רודריק שהלהקה שלו, חיתול טעון, תתפרסם כהזדמנות במקום זאת, תוך שימוש בקשר משפחתי.
רודריק מאמין שהקרב השנתי של הלהקות עשוי להגביר את התהילה שלהם, בהשראת הלהקה האהובה עליו מטאליקואניה (מבוסס על מטאליקה), שזכתה בתחרות כשהם התחילו, אבל התפרקה לפני שהייתה לו הזדמנות לראות אותם מנגנים.
רודריק מנסה לגרום לחיתול טעון ללבוש תחפושות שעלולות לבסס אותם ככוכבי רוק, אבל זה נכשל.
לאחר מספר צילומים שאינם מועילים, הלהקה מצטרפת לתחרות בסוכנות מכוניות מקומית, שבה מי שיכול להחזיק לפחות יד אחת על טנדר הכי הרבה זמן זוכה לשמור אותה.
הלהקה מפסידה בתחרות, והם מחליטים להשתמש במדיה החברתית כדי לקדם את עצמם.
לאחר שנפצעו מהקלטת סרטונים של תאונות שהופכות לוויראליות, חיתול טעון מעלים סיעור מוחות לקליפ, לפני שהבינו שהם צריכים להקליט קודם שיר כדי להיות מסוגלים ליצור אחד.
גרג עוקב אחרי הלהקה לאולפן הקלטות במרכז העיר, שם הם יכולים סוף סוף להקליט שיר לאחר מספר תקריות וסכסוכים.
רודריק מקבל משאית גלידה ממגרש הגרוטאות.
רודריק מחליט לגרום ללהקה להופיע על גג בניין באמצע העיר, דבר שמטאליקואניה עשו פעם.